Els símptomes més comuns que ens indiquen que el part s'està posant en marxa són les contraccions uterines. Aquestes contraccions es presenten en forma de dolor abdominal que apareix i desapareix. Inicialment, els períodes entre contraccions són més llargs, però a mesura que ens acostem al moment del part, són més intenses i freqüents.
Altres vegades, el primer signe que s'acosta el part és el trencament de la bossa amniòtica en forma de pèrdua de líquid transparent per la vagina.